CELEX: 32016D2233
Language: el
Date: 2016-12-06 00:00:00
Title: Απόφαση (ΚΕΠΠΑ) 2016/2233 του Συμβουλίου, της 6ης Δεκεμβρίου 2016, για την κατάργηση της κοινής θέσης 96/697/ΚΕΠΠΑ σχετικά με την Κούβα

13.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               LI 337/41
            
         ΑΠΌΦΑΣΗ (ΚΕΠΠΑ) 2016/2233 ΤΟΥ ΣΥΜΒΟΥΛΊΟΥ
   της 6ης Δεκεμβρίου 2016
   για την κατάργηση της κοινής θέσης 96/697/ΚΕΠΠΑ σχετικά με την Κούβα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 2 Δεκεμβρίου 1996 το Συμβούλιο υιοθέτησε την κοινή θέση 96/697/ΚΕΠΠΑ (1), η οποία ορίζει τη θέση και τους στόχους της Ένωσης στις σχέσεις της με την Κούβα.
            
         
               (2)
            
            
               Η κοινή θέση 96/697/ΚΕΠΠΑ προβλέπει τη δυνατότητα διαπραγμάτευσης για τη σύναψη συμφωνίας συνεργασίας με την Κούβα.
            
         
               (3)
            
            
               Στις 10 Φεβρουαρίου 2014 το Συμβούλιο και οι αντιπρόσωποι των κυβερνήσεων των κρατών μελών, συνελθόντες στο πλαίσιο του Συμβουλίου, εξουσιοδότησαν την Επιτροπή να αρχίσει διαπραγματεύσεις με τη Δημοκρατία της Κούβας για μια συμφωνία πολιτικού διαλόγου και συνεργασίας.
            
         
               (4)
            
            
               Οι διαπραγματεύσεις ολοκληρώθηκαν επιτυχώς με τη μονογράφηση στις 11 Μαρτίου 2016 της συμφωνίας πολιτικού διαλόγου και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κούβας, αφετέρου («συμφωνία»).
            
         
               (5)
            
            
               Η συμφωνία θα αποτελέσει το νέο νομικό πλαίσιο για τις σχέσεις μεταξύ των μερών.
            
         
               (6)
            
            
               Επομένως, η κοινή θέση 96/697/ΚΕΠΠΑ πρέπει να καταργηθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή θέση 96/697/ΚΕΠΠΑ καταργείται.
   Άρθρο 2
   Η παρούσα απόφαση αρχίζει να ισχύει από τις 12 Δεκεμβρίου 2016.
   
      Βρυξέλλες, 6 Δεκεμβρίου 2016.
      
         
            Για το Συμβούλιο
         
         
            Ο Πρόεδρος
         
         P. KAŽIMÍR
      
   
   
      (1)  Κοινή θέση 96/697/ΚΕΠΠΑ, της 2ας Δεκεμβρίου 1996, που υιοθέτησε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση σχετικά με την Κούβα (ΕΕ L 322 της 12.12.1996, σ. 1).